དེ་ཡང་བོད་ཀྱི་སྨན་གཞུང་ཡིག་ཆ་རྩ་ཆེན་ཁག་ཅིག་ཏུ་བྱེའུ་ཅོ་ག་སོགས་སྲོག་ཆགས་རེ་འགའ་ལ་ལས་བྱ་སྒོང་དང་ཕྲུ་ག་ལ་རྨས་ཆག་བྱུང་རྗེས་རྨ་བཅོས་བྱེད་པའི་གཤིས་སྤྱོད་ཐུན་མོང་མ་ཡིན་པ་ཞིག་ཡོད་པར་བཤད་དེ།དར་ལྡིང་གཤེན་སྟོན་ཡེ་ཤེས་བློ་གྲོས་ཀྱིས་མཛད་པའིརྨ་བཅོས་འཆི་སོས་ལ་ཆུའི་ཞལ་གདམསལས།རྨ་སྨན་བཅད་འབྱོར་ཉི་ཤུ་འདི།།སྲོག་ཆགས་མཚོན་གྱིས་རྨས་པའི་ཚེ།།བཙལ་ནས་རྨ་དང་ཆག་སར་གླན།།མྱུར་དུ་སོས་པ་གཤེན་གྱིས་གཟིགས།།སྲོག་ཆགས་རང་རང་གིས་རྙེད་ཅིང་།།ཆག་པ་འབྱོར་ཞིང་བཅད་སོས་པའི།།ནུས་པ་དེ་ལྟར་ལྡན་པའི་ཕྱིར།།མིང་ཡང་དེ་དང་མཐུན་པར་བཏགས།།ཞེས་པ་དང་།སྲོག་ཆགས་དེ་དག་གིས་ཚུལ་ཇི་ལྟར་རྨ་བཅོས་བྱེད་པའི་ཚུལ་ནི།དེའུ་དམར་དགེ་བཤེས་བསྟན་འཛིན་ཕུན་ཚོགས་ལགས་ཀྱིས་མཛད་པའི་བོད་ཀྱི་སྨན་རྫས་རིག་པའི་བསྟན་བཅོས་ཆེན་མོཤེལ་གོང་ཕྲེངདུ།ཕག་ལྡང་བཅད་འབྱོར་མྱུ་གུ་ཤིང་།།འུག་པ་བཅད་འབྱོར་སྟག་ཤ་བ།།གླ་བ་བཅད་འབྱོར་རྒུ་དྲུས་པ།།ཕྱི་བ་བཅད་འབྱོར་བྲག་ལྕམ་པ།།སྤྲེའུ་བཅད་འབྱོར་བོང་དཀར་བ།།སྦྲུལ་ནག་བཅད་འབྱོར་སྲདསྲད་མ་སེར་ཆེན་རི་ལས་སྐྱེ་བསེར་བ།།ཐང་དཀར་བཅད་འབྱོར་ཡུ་མོ་ཟསྔོན་མོ་དུལ་དུལ།།ཤ་བ་བཅད་འབྱོར་སྲོལ་གོང་པ།།ལྕོ་ག་བཅད་འབྱོར་འབུ་སུ་ཧང་།།གོང་མོ་བཅད་འབྱོར་གང་གཱ་ཆུང་།།གོ་བོ་བཅད་འབྱོར་གབ་སྐྱེས་པ།།